《送舒国裳修撰调闽舶提举》
明代·汪应轸

庖祝有分守，而欲侵其厨。
峨冠何如人，携我相与俱。
微哉烹醢何，谁为蠲濯壶。
芳臭自云荐，公尸色未愉。
摄衣入庙门，匍匐投遐区。
同愆不同谪，无乃矜庸愚。
相期厉珪璋，临别重踟蹰。

作者简介：浙江山阴人，字子宿，号清湖。正德十二年进士。选庶吉士。与同馆舒芬等七人疏谏武宗南巡，廷杖濒死。出为泗州知州，募江南女工，教以蚕缫织作，由是民足衣食。嘉靖初，召为户科给事中，屡上疏，皆天下大事，切中时弊。官至江西提学佥事。有《清湖文集》。